TÖÖVÕTULEPING nr.1-18/344

Kuupäev vastavalt viimasele digiallkirjale

**Riigimetsa Majandamise Keskus**, keda esindab RMK juhatuse esimehe 06.07.2016. a käskkirja nr 1-5/83 alusel RMK külastuskorraldusosakonna Lõuna–Eesti piirkonna külastusala juht Riho Männik, edaspidi **Tellija,** ühelt poolt,

ja **AS Zebra** (registreerimise kood 10122626), kelle esindaja on projektijuht Rein Kohv*,* edaspidi **Töövõtja**, teiselt poolt,

keda nimetatakse edaspidi **Pool** või ühiselt **Pooled**,

sõlmisid käesoleva lepingu, edaspidi **Leping,** alljärgnevas:

**1 Lepingu objekt**

* 1. Lepingu objektiks on Töövõtja poolt Tellijale järgmiste tööde teostamine vastavaltLepinguga kok­kulepitud tingimustel ja korras: **hinnapakkumises loetletud tööd Rae järve õpperaja rippsilla ja treppide rekonstrueerimiseks***,* edaspidi **Töö**.

1.2 Töö peab vastama järgmistele tingimustele: Töö peab vastama Tellija poolt esitatud nõuetele ja omavahelistele kokkulepetele.

1.3 Tellijal on õigus jooksvalt kontrollida Töö tegemise käiku. Töövõtja on kohustatud koheselt informeerima Tellijat Töö tegemise käigus tekkinud probleemidest ning nõutama Tellija juhiseid ja informatsiooni.

1.4 Tellija määrab oma esindaja juhendama Tööde teostamist, Töövõtjale vajaliku informatsiooni andmiseks ning Tööde kvaliteedi kontrollimiseks. Tellija esindajaks on: Riho Männik telefon 5172636, e-mail [riho.mannik@rmk.ee](mailto:riho.mannik@rmk.ee)

**2 Töö üleandmine ja vastuvõtmine**

2.1 Töövõtja annab Tellijale valmis Töö üle hiljemalt “15.”detsembril 2016. a.

2.2 Tellija on kohustatud Töö üleandmisel selle viivitamata üle vaatama.

2.3 Töö vastuvõtmisel vormistavad Pooled Töö üleandmise-vastuvõtmise akti, millele kirjutavad alla Poolte esindajad.

2.4 Tellija esitab Töövõtjale oma pretensioonid, edaspidi **Vastuväited,** seoses Töö mittevastavusega Lepingule 7 (seitsme) tööpäeva jooksul arvates Töö üleandmisest Töövõtja poolt.

2.5 Töö loetakse Tellija poolt vastu võetuks, kui Tellija ei ole esitanud Vastuväiteid punktis 2.4 nimetatud tähtaja jooksul.

2.6 Juhul, kui Tellija esitab oma Vastuväited, peab Töövõtja tegema Töös vastavad parandused Tellija määratud tähtaja jooksul. Sellisel juhul loetakse Töö vastu võetuks, kui Töövõtja on teinud Töös parandused ja Tellijal ei ole enam Vastuväiteid.

2.7 Pärast Töö vastuvõtmist Tellija poolt on Töövõtjal õigus Lepinguga kokkulepitud tasule.

2.8 Töövõtja annab Tööle garantiitähtajaga 2 aastat arvates Töö vastuvõtmisest Tellija poolt. Garantiiaja jooksul kohustub Töövõtja omal kulul ja vahenditega kõrvaldama Töös esinevad puudused. Töövõtja on kohustatud reageerima Tellija informatsioonile Töö puuduste kohta 48 (neljakümne kaheksa) tunni jooksul arvates Tellija vastava informatsiooni saamisest. Lepinguga ettenähtud garantiitähtaeg pikeneb selle aja võrra, mil Töövõtja teostab Töö puuduste kõrvaldamist. Lepinguga ettenähtud garantii kehtib juhul, kui Tellija iseseisvalt ei tööta ümber ega tee Töös täiendusi ja/või muudatusi*.*

**3 Tasu**

3.1 Tellija maksab Töövõtjale Töö teostamise eest tasu vastavalt hinnapakkumises (lepingu lisa) kirjeldatud tööde täielikul valmimisel. Lepingu kogumaksumus 4773,00 (neli tuhat seitsesada seitsekümmend kolm eurot ja 00 eurosenti), millele lisandub käibemaks 20%

3.1.1 Tellija tasub tehtud tööde eest Töövõtja poolt esitatud arve(te) alusel, kümne päeva jooksul peale arve esitamist.

3.1.2 Arve esitamise aluseks on Poolte poolt allkirjastatud tööde vastuvõtmise akt.

**4 Poolte vastutus**

4.1 Pooled vastutavad oma Lepingust tulenevate kohustuste rikkumise eest, kui rikkumine on põhjustatud süüliselt.

4.2 Juhul, kui Töövõtja viivitab Töö üleandmisega üle kokkulepitud tähtaja, on Tellijal õigus nõuda leppetrahvi tasumist, mille suuruseks on 0,15% Lepingu kohaselt Töövõtjale makstavast tasust iga üleandmisega viivitatud kalendripäeva eest, kuid kokku mitte rohkem kui 30 (kolmkümmend) protsenti Töövõtjale makstavast tasust. Tellijal on õigus Töö eest tasumisel vähendada Töövõtjale makstavat tasu leppetrahvi summa võrra.

4.3 Tellijal on õigus nõuda alapunktis 4.2 sätestatud leppetrahvi tasumist ka aja eest, mil Töövõtja teeb Töös parandusi tulenevalt Tellija Vastuväidetest.

4.4 Juhul, kui Tellija viivitab Töövõtjale tasu maksmisega üle kokkulepitud tähtaja, on Töövõtjal õigus nõuda viivist summas 0,15% tasumisega viivitatud summast iga tasumisega viivitatud kalendripäeva eest, kuid mitte rohkem, kui 30 (kolmkümmend) protsenti tasumisega viivitatud summast.

4.5 Tellija peab esitama Lepingust tuleneva leppetrahvi nõude Töövõtjale hiljemalt 3 (kolme) kuu jooksul arvates päevast, mil Tellijal tekkis leppetrahvi nõude esitamise õigus.

**5 Lepingu lõppemine ja lõpetamine**

5.1 Leping lõpeb, kui Lepingust tulenevad Poolte kohustused on mõlemapoolselt täielikult ja nõuetekohaselt täidetud.

5.2 Tellija võib Lepingu igal ajal olenemata põhjusest etteteatamistähtajata üles öelda. Selli­sel juhul on Tellija kohustatud tasuma Töövõtjale Lepingu ülesütlemise momendiks faktili­selt tehtud Töö eest. Toodud põhjusel Lepingu ülesütlemisel hüvitab Tellija Töövõtjale lisaks faktiliselt tehtud Töö eest tasumisele Lepingu ennetähtaegse ülesütlemisega tekitatud kahju, kuid mitte rohkem, kui 10 (kümme) protsenti Lepingus ettenähtud Töövõtjale makstavast tasust.

5.3 Kui Töö tegemise käigus on ilmselt selge, et seda ei tehta nõuetekohaselt, on Tellijal õigus määrata Töövõtjale tähtaeg puuduste kõrvaldamiseks, selle mittetäitmisel aga kas Lepingust taganeda ja nõuda kahjude hüvitamist, või teha Töö jätkamine ja puuduste kõrvaldamine ülesandeks kolmandale isikule Töövõtja arvel.

5.4 Juhul, kui Töövõtja ei ole Tööd Tellijale üle andnud hiljemalt 1 (ühe) kuu möödumisel arvates kokkulepitud Töö üleandmise tähtajast, on Tellijal õigus ilma Töövõtjale kokkulepitud tasu maksmata Lepingust ühepoolselt taganeda ja nõuda sisse Lepinguga ettenähtud lep­petrahv ning tekitatud kahju.

**6 Teadete edastamine**

6.1 Üks Pool edastab Lepinguga seotud teated teise Poole Lepingus märgitud aadressil. Aadressi muutusest on Pool kohustatud koheselt informeerima teist Lepingupoolt.

6.2 Teadete edastamine toimub telefoni, e-posti või faksi teel, va juhtudel, kui Lepingus on ette nähtud teate kirjalik vorm. Kirjalikud teated saadetakse teisele Poolele posti teel tähitud kirjaga või antakse teisele Poolele üle allkirja vastu.

6.3 Poole nõue teisele Poolele, mis esitatakse tulenevalt Lepingu rikkumisest, peab olema kirjalikus vormis.

**7 Lõppsätted**

7.1 Kõik Lepingu muudatused jõustuvad pärast nende allakirjutamist mõlema Poole poolt allakirjutamise momendist või Poolte poolt kirjalikult määratud tähtajal.

7.2 Lepinguga seonduvaid eriarvamusi ja vaidlusi lahendavad Pooled eelkõige läbirääkimiste teel. Kui Lepingust tulenevaid vaidlusi ei õnnestu lahendada Poolte läbirääkimistega, lahendatakse vaidlus kostja asukohajärgses kohtus.

**Poolte andmed ja allkirjad:**

# Tellija Töövõtja

Riigimetsa Majandamise Keskus AS Zebra

Toompuiestee 24 Tallinn Tali küla

Registrikood 70004459 86101 Saarde vald, Pärnumaa

RMK külastuskorraldusosakond Reg nr: 10122626

Lõuna-Eesti piirkondTel. 53285745

**Tellija Töövõtja**

……………………………………… ……………………………………………

Riho Männik Rein Kohv

külastusala juht projektijuht

/allkirjastatud digitaalselt/ /allkirjastatud digitaalselt/

**Lisa 1. Lepingu 1-18/344 juurde**

